CELEX: 52008PC0029
Language: mt
Date: 2008-01-28
Title: Proposta għal deċiżjoni tal-Kunsill li testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet mar-Repubblika taż-Żimbabwe skond l-Artikolu 96 tal-Ftehim ta’ Partenarjat ACP-KE

Avviż Legali Importanti

|

52008PC0029

	[pic] | KUMMISSJONI TAL-KOMUNITAJIET EWROPEJ |Brussel 28.1.2008KUMM(2008) 29 finaliProposta għalDEĊIŻJONI TAL-KUNSILLli testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet mar-Repubblika taż-Żimbabwe skond l-Artikolu 96 tal-Ftehim ta’ Partenarjat ACP-KE(preżentata mill-Kummissjoni)MEMORANDUM TA' SPJEGAZZJONI1.  Fit-18 ta’ Frar 2002, il-Kunsill ta' l-Unjoni Ewropea ddeċieda li jieħu "miżuri xierqa" kontra ż-Żimbabwe[1] wara l-konklużjoni tal-konsultazzjonijiet li saru skond l-Artikolu 96 tal-Ftehim ta' Partenarjat ACP-KE[2]. Dawn il-miżuri inkludew is-sospensjoni ta' appoġġ baġitarju u appoġġ għall-proġetti, kif ukoll is-sospensjoni ta' l-ifirmar tad-9 Programm Indikattiv Nazzjonali EDF, imma espliċitament ma affettwawx il-kontribuzzjonijiet għal operazzjonijiet ta’ natura umanitarja u proġgetti b’appoġġ dirett lill-popolazzjoni, b'mod partikolari dawk tas-setturi soċjali, id-demokratizzazzjoni, ir-rispett għad-drittijiet tal-bniedem u l-istat tad-dritt. Inkludew ukoll is-sospensjoni ta' l-Artikolu 12 ta' l-Anness 2 tal-Ftehim ta' Partenarjat AKP-UE, rigward ħlasijiet attwali u movimenti ta' kapital, f’dak li hu meħtieġ għall-applikazzjoni ta’ aktar miżuri restrittivi, u b’mod partikolari l-iffriżar tal-fondi.2.  Ir-raġuni mogħtija għall-introduzzjoni ta' dawn il-miżuri kienet il-vjolazzjoni serja tad-drittijiet tal-bniedem u l-libertà ta' l-opinjoni, ta' assoċjazzjoni u ta' laqgħat paċifiċi. Raġuni aktar immedjata kienet marbuta mat-tentattivi tal-gvern taż-Żimbabwe biex ma jħallix iseħħu elezzjonijiet ħielsa u ġusti, notevolment billi jirrifjuta aċċess għall-osservaturi internazzjonali ta' l-elezzjonijiet u għall-midja.3.  Skond l-Artikolu 2 (3) tad-Deċiżjoni tat-18 ta' Frar 2002, il-miżuri kellhom japplikaw għal perjodu ta' tnax-il xahar, imma kellhom jiġu rrevokati ladarba l-kundizzjonijiet eżistenti jinbidlu u jibda jiġi żgurat rispett lejn id-drittijiet tal-bniedem, il-prinċipji demokratiċi u l-istat tad-dritt.4.  F'ħames okkażjonijiet, fit-18 ta' Frar 2003[3], fid-19 ta' Frar 2004[4], fis-17 ta' Frar 2005[5], fl-14 ta' Frar 2006[6] u fid-19 ta' Frar 2007[7] il-Kunsill ikkonkluda li l-elementi essenzjali msemmija fl-Artikolu 9 tal-Ftehim ta' Partenarjat KE-AKP kompla jiġi miksur mill-Gvern taż-Żimbabwe u li l-kundizzjonijiet eżistenti ma kinux jiżguraw rispett għad-drittijiet tal-bniedem, il-prinċipji demokratiċi u l-istat tad-dritt, u ddeċieda li jestendi l-miżuri kontra ż-Zimbabwe, għal tnax-il xahar oħra kull darba.5.  Sa minn Frar 2007 ma sar l-ebda progress fuq il-ħames kwistjonijiet identifikati mill-konsultazzjonijiet ta' l-Artikolu 96 u ma kien hemm l-ebda impenn ġenwin u ma ttieħdu l-ebda miżuri konkreti pożittivi mill-Gvern taż-Żimbabwe biex jirrimedja s-sitwazzjoni.6.  L-eżami tad-deċiżjoni attwali, li ser jibqa' għaddej sa l-20 ta' Frar 2008, qed iseħħ fi żmien meta tinsab għaddejja inizjattiva kontinwa mill-SADC, li rċeviet sostenn sħiħ mill-UE. Din l-inizjattiva waslet ftit xhur qabel l-eleżżjonijiet Parlamentari u Presidenzjali unifikati li jinsabu skedati[8]. Dawn l-avventimenti jkunu jistgħu jiġġustifikaw eżami mill-ġdid fi żmien qasir, ibbażat fuq valutazzjoni fil-fond tas-sitwazzjoni wara l-inizjattiva ta' l-SADC u l-elezzjonijiet li ġejjin.7.  Meta tqis il-kunsiderazzjonijiet imsemmija hawn fuq, il-Kummissjoni tista' biss, f'dan l-istadju, tipproponi estenzjoni tal-politika attwali minħabba li t-tneħħija jew il-mitigar tal-miżuri attwali ma jidhrux li huma azzjonijiet iġġustifikati u mhumiex ser jiksbu l-qbil meħtieġ tal-parti l-kbira ta' l-Istati Membri.8.  Għaldaqstant, il-Kummissjoni tipproponi lill-Kunsill biex jestendi d-Deċiżjoni attwali għal perjodu ieħor li jintemm fil-31 ta' Lulju 2008. Minħabba li d-deċiżjoni proposta tikkonċerna biss estensjoni ta' żmien għall-miżuri eżistenti mingħajr tibdil sostanzjali, mhux meħtieġ li jerġgħu jinfetħu konsultazzjonijiet mar-Repubblika taż-Żimbabwe skond l-Artikolu 96 tal-Ftehim ta' Partenarjat AKP-UE.9.  Qiegħed ukoll jiġi propost li l-Gvern taż-Żimbabwe jiġi infurmat, f'ittra annessa lill-President Mugabe, li l-UE tibqa' disposta li tieħu sehem fi djalogu aktar strutturat, imtejjeb bl-opportunitajiet offruti mill-għaxar eżerċizzju ta' Programmar kontinwu ta' l-EDF.10.  Din id-Deċiżjoni għandha tinżamm taħt rieżaminazzjonijiet kontinwa, u l-miżuri għandhom ikunu revokati meta jkun hemm kundizzjonijiet li jiżguraw ir-rispett tad-drittijiet tal-bniedem, tal-prinċipji demokratiċi u ta’ l-istat tad-dritt.Konklużjoni11.  Fid-dawl ta' dak li ssemma' hawn fuq, il-Kummissjoni tipproponi lill-Kunsill li jadotta d-deċiżjoni mehmuża.Proposta għalDEĊIŻJONI TAL-KUNSILLli testendi l-perjodu ta’ applikazzjoni tal-miżuri fid-Deċiżjoni 2002/148/KE li jikkonkludi l-konsultazzjonijiet mar-Repubblika taż-Żimbabwe skond l-Artikolu 96 tal-Ftehim ta’ Partenarjat ACP-KEIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni subparagrafu ta' l-Artikolu 300(2) tiegħu,Wara li kkunsidra l-Ftehim ta' Partenarjat AKP-KE ffirmat f'Kotonu fit-23 ta' Ġunju 2000[9] u rivedut fil-Lussemburgu fil-25 ta' Ġunju 2005[10],Wara li kkunsidra l-Ftehim Intern bejn ir-rappreżentanti tal-gvernijiet ta' l-Istati Membri, li jiltaqgħu fil-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Partenarjat AKP-KE[11] u b'mod partikolari l-Artikolu 3 tiegħu,Wara li kkunsidraw il-proposta mill-Kummissjoni,Billi:(1) Bid-Deċiżjoni tal-Kunsill 2002/148/KE[12], il-konsultazzjonijiet mar-Repubblika taż-Żimbabwe skond l-Artikolu 96(2)(c) tal-Ftehim ta’ Partenarjat AKP-KE[13] ngħalqu u ttieħdu miżuri xierqa, kif speċifikat fl-Anness għal dik id-Deċiżjoni,(2) Bid-Deċiżjoni 2006/114/KE l-applikazzjoni tal-miżuri msemmija f'Artikolu 2 tad-Deċiżjoni 2002/148/KE, li kienet estiża sa l-20 ta' Frar 2004 bl-Artikolu 1 tad-Deċiżjoni 2003/112/KE[14], sa l-20 ta' Frar 2005 bl-Artikolu 1 tad-Deċiżjoni 2004/157/KE[15] u sa l-20 ta' Frar 2006 bl-Artikolu 1 tad-Deċiżjoni 2005/139/KE[16] u sa l-20 ta' Frar 2007 bl-Artikolu 1 tad-Deċiżjoni 2006/114/KE[17], kienu estiżi għall-perjodu ieħor ta' tnax-il xahar sa l-20 ta' Frar 2008.(3) L-elementi essenzjali kkwotati fl-Artikolu 9 tal-Ftehim ta’ Partenarjat AKP-KE komplew ikunu miksura mill-Gvern taż-Żimbabwe, u l-kundizzjonijiet attwali fiż-Żimbabwe ma jiżgurawx rispett għad-drittijiet tal-bniedem, il-prinċipji demokratiċi u l-istat tad-dritt,(4) Il-perjodu ta’ l-applikazzjoni tal-miżuri għandu għalhekk ikun estiż.IDDEĊIDIET KIF ĠEJ:Artikolu 1L-applikazzjoni tal-miżuri li saret referenza għalihom fl-Artikolu 2 tad-Deċiżjoni 2002/148/KE se tkun estiża sa l-31 ta’ Lulju 2008. Il-miżuri għandhom jinżammu taħt reviżjoni kontinwa.L-ittra li tidher fl-Anness ta' din id-Deċiżjoni għandha tkun indirizzata lill-President taż-Żimbabwe.Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmul fi Brussell,Għall-KunsillIl-PresidentANNESSBrussel,ITTRA LILL-PRESIDENT TAŻ-ŻIMBABWEL-Unjoni Ewropea tagħti importanza kbira lid-dispożizzjonijiet ta’ l-Artikolu 9 tal-Ftehim ta’ Partenarjat AKP-KE. Bħala elementi essenzali tal-Ftehim ta' Partenarjat, ir-rispett għad-drittijiet tal-bniedem, l-istituzjonijiet demokratiċi u l-istat tad-dritt jiffurmaw il-bażi tar-relazzjonijiet tagħna.Bl-ittra tad-19 ta' Frar 2002, l-Unjoni Ewropea infurmatek bid-deċiżjoni tagħha li tikkonkludi l-konsultazzjonijiet li saru skond l-Artikolu 96 tal-Ftehim ta' Partenarjat AKP-KE u biex tieħu ċerti 'miżuri xierqa' fit-tifsira ta' l-Artikolu 96(2)(c) ta' dak il-Ftehim.Bl-ittri tad-19 ta’ Frar 2003, id-19 ta’ Frar 2004, it-18 ta' Frar 2005, il-15 ta' Frar 2006u l-21 ta' Frar 2007, l-Unjoni Ewropea infurmatek bid-deċiżjonijiet tagħha li ma kenitx ser tirrevoka l-'miżuri xierqa' u li kienet ser testendi l-perjodu ta' l-applikazzjoni sa l-20 ta' Frar 2004, l-20 ta' Frar 2005, l-20 ta' Frar 2006, l-20 ta' Frar 2007 u l-20 ta' Frar 2008 rispettivament.Wara tnax-il xahar, l-Unjoni Ewropea tqis li ma sar l-ebda progress sinifikattiv fil-ħames oqsma msemmija fid-Deċiżjoni tal-Kunsill tat-18 ta' Frar 2002.Fid-dawl ta' dak li ssemma' hawn fuq, l-Unjoni Ewropea ma tqisx li tista' tirrevoka l-miżuri xierqa u ddeċidiet li testendi l-perjodu ta' l-applikazzjoni tagħhom sal-31 ta' Lulju 2008. L-Unjoni Ewropea ser terġa' teżamina l-pożizzjoni tagħha bbażata fuq valutazzjoni fil-fond tas-sitwazzjoni wara t-tkomplija ta' l-inizjattiva ta' l-SADC marbuta maż-Żimbabwe u l-elezzjonijiet li ġejjin.L-Unjoni Ewropea tixtieq terġa' tenfasizza li mhix qiegħda tippenalizza n-nies taż-Żimbabwe u li ser tkompli bil-kontribuzzjoni tagħha għall-operazzjonijiet ta' natura umanitarja u għall-proġetti f'appoġġ dirett favur il-popolazzjoni, partikolarment għal dawk il-proġetti fis-setturi soċjali, id-demokratizzazzjoni, ir-rispett tad-drittijiet tal-bniedem u l-istat tad-dritt, li mhumiex affettwati b'dawn il-miżuri.L-Unjoni Ewropea tixtieq tisħaq li l-applikazzjoni tal-miżuri xierqa kif imfissra fl-Artikolu 96 tal-Ftehim ta' Partenarjat AKP-KE ma' toħloq ebda xkiel għad-djalogu politiku kif previst fl-Artikolu 8 ta' dan il-ftehim.B'dan il-ħsieb, l-Unjoni Ewropea tixtieq għal darba oħra tenfasizza l-importanza li hi torbot ma' kooperazzjoni fil-futur bejn il-KE u ż-Zimbabwe u tixtieq tikkonferma r-rieda tagħha li tkompli tuża l-opportunità pprovduta mill-għaxar eżerċizju ta' programmar kontinwu ta' l-EDF biex tkompli bid-djalogu u li fil-futur qrib tirreġistra progress lejn sitwazzjoni fejn terġa' ssir possibbli kooperazzjoni sħiħa.Għoddni tiegħek,Għall-Kummissjoni Għall-Kunsill [1] Ara d-Deċiżjoni tal-Kunsill 2002/148//KE (ĠU L 50, 21.02.2002, p. 64. Aktar minn hekk (ara l-Konklużjonijiet GAC tat-18 ta’ Frar 2002) il-Kunsill adotta sanzjonijiet CFSP magħżula (Pożizzjoni Komuni tal-Kunsill 2002/145/CFSP u r-Regolament tal-Kunsill (KE) Nru 310/2002 rigward ċerti miżuri ta’ restrizzjoni relatati maż-Żimbabwe; ĠU L 50, p.1-12).[2] Il-konsultazzjonijiet relatati ma' l-applikazzjoni ta' l-Artikolu 96 infetħu bil-għan li jinstab qbil dwar miżuri li għandhom jittieħdu mill-Gvern taż-Żimbabwe biex jirrimedja s-sitwazzjoni, b'mod partikolari dwar ħames kwistjonijiet (it-tmiem ta' kull xorta ta' tolleranza, min-naħa tal-Gvern, għall-vjolenza politika; stedina bikrija lis-sieħba internazzjonali biex jappoġġaw u josservaw l-elezzjonijiet li ġejjin u l-għoti ta' aċċess sħiħ għal dan il-għan; protezzjoni tal-libertà tal- mass media ; indipendenza tal-ġudikatura u rispett lejn id-deċiżjonijiet tagħha; u tmiem għall-okkupazzjoni illegali tal-proprjetajiet).[3] ĠU L 46, 20.2.2003, p. 25.[4] ĠU L 50, 20.2.2004, p. 60.[5] ĠU L 48, 19.2.2005, p. 28.[6] ĠU L 48, 18.2.2006, p. 26.[7] ĠU L 53, 22.2.2007, p. 23.[8] L-elezzjonijiet ġew skedati għal Marzu 2008 imma għadhom ma ssejħux uffiċjalment għalissa, u d-data finali tista' tintefa' lura u jsir qbil dwarha fl-ambitu tal-qafas ta' l-inizjattiva ta' l-SADC.[9] ĠU L 317, 15.12.2000, p. 3.[10] ĠU L 209, 11.08.2005, p. 25.[11] ĠU L 317, 15.12.2006, p. 376. Ftehim Intern kif emendat l-aħħar mill-Ftehim Intern ta' l-10.4.2006 (ĠU L 247, 9.9.2006, p. 48).[12] ĠU L 50, 21.2.2002, p. 64. Id-Deċiżjoni kif emendata l-aħħar mid-Deċiżjoni 2007/127/KE (ĠU L 53, 22.2.2007, p.23).[13] ĠU L 317, 15.12.2000, p. 3. il-Ftehim kif l-aħħar emendat mid-Deċiżjoni 2007/127/KE (ĠU L 53, 22.2.2007, p. 23).[14] ĠU L 46, 20.2.2003, p. 25.[15] ĠU L 50, 20.2.2004, p. 60.[16] ĠU L 48, 19.2.2005, p. 28.[17] ĠU L 48, 18.2.2006, p. 26.